ⴰⵍ ⴱⴰⵜⵛⵉⵏⵓ

ⵉⵍⵓⵍ ⴷ ⴰⵍ ⴱⴰⵜⵛⵉⵏⵓ  ( ⵙ ⵜⵏⴳⵍⵉⵣⵜ Al Pacino ) ⴳ 1940 ⴳ ⵡⴰⵢⵢⵓⵔ ⵏ ⵉⴱⵔⵉⵍ ⴳ 25 ⴳⵉⵙ ,ⴷ ⵉⵍⵍⴰ ⴷⴰⵔⵙ ⵖⵉⵍⴰ ⵎⴰⴷ ⵉⵜⵜⴳⴳⴰⵏ (85 ⵏ ⵓⵙⴳⴳⵯⴰⵙ) ⴷ ⵉⴳⴰ ⴰⵙⵎⴷⴰⵢ ⴷ ⵓⵎⵙⵙⵓⴼⵖ ⴷ ⵓⵎⵙⵢⴰⴼⵓ ⴰⵎⵉⵔⵉⴽⴰⵏⵉ/ ⴰⵟⴰⵍⵢⴰⵏⵉ . ⵜⵄⵣⵣⴰ ⴷⴰⵔⵙ ⵙⵙⵉⵏⵉⵎⴰ ⵙⴳ  ⵎⵥⵥⵉ ⵏⵏⵙ ⴷ ⵉⵄⵣⵣⴰ ⵓⵍⴰ ⴷⴰⵔⵙ ⵓⵎⵣⴳⵓⵏ ⴱⴰⵀⵔⴰ . ⴷ ⵉⴳ ⵙⴳ ⵎⵉⴷⴷⵏ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵓⵎⴰⴹⴰⵍ ⵏ ⵍⴰⴼⵍⴰⵎ ⴷ ⵙⵙⵉⵏⵉⵎⴰ , ⴷ ⵉⴳ ⵙⴳ ⵉⵙⵎⴷⴰⵢⵏ ⵍⵍⵉ ⵉⴷⵔⵓⵙⵏ , ⵡⵉⵍⵍⵉ ⵢⵓⵎⵥⵏ  ⴽⵕⴰⴹⵜ ⵜⵙⵎⵖⵓⵔⵉⵏ ⵜⵉⵎⵇⵔⴰⵏⵉⵏ ⵏ ⵓⵙⵎⴷⵢⴰ ( ⵓⵙⴽⴰⵔ , ⵉⵎⵉ, ⵜⵓⵏⵉ )  ⴷ ⵉⵜⵜⵓⵙⵙⴰⵏ ⴳ ⵓⵎⴰⴹⴰⵍ ⵙ ⵜⵡⵔⵉⴽⵜ ⵏ ⵎⴰⵢⴽⵍ ⴽⵓⵔⵍⵉⵡⴰⵏ ⵍⵍⵉ ⵜ ⵉⵙⴽⵛⵎⵏ ⵙ ⵓⵎⴰⴹⴰⵍ ⵏ ⵜⴰⵎⵙⵓⵙⵓⵏⵜ ⴷ ⵓⵙⵓⴳⵔ .ⵜⵓⴷⵔⵜ ⵏ ⴰⵍ ⴱⴰⵜⵛⵉⵏⵓ 

ⴰⵍ ⴱⴰⵜⵛⵉⵏⵓ ⵏⵖ ⴷ ⴰⵍⴼⵔⵉⴷⵓ ⵊⵉⵎⵙ ⴱⴰⵜⵛⵉⵏⵓ ⵉⵍⵓⵍ ⴷ ⴳ ⵓⴳⵎⵎⵓⴹ ⵏ ⵓⴹⵡⵡⴰⵕ  ⵏ ⵀⴰⵔⵍⵉⵎ ⴳ ⵜⵎⵏⴰⴹⵜ ⵏ ⵎⴰⵏⵀⴰⵜⴰⵏ ⴳ ⵉⵥⵥⵍⵎⴷ ⵏ ⵜⵎⴷⵉⵏⵜ ⵏ ⵏⵢⵓ ⵢⵓⵕⴽ ⵖ ⵓⵙⴳⴳⵯⴰⵙ ⵏ 1950 ⴳ ⵉⴱⵔⵉⵍ ⴳ 25 . ⴷ ⵉⵎⴰⵔⴰⵡⵏ ⵏⵏⵙ ⵍⵍⵉ ⵉⴳⴰⵏ ⵙ ⵡⴰⵙⵙⴰⵖ ⵙⵉⵍⴼⴰⵜⵓⵔⵉ ⴰⵍⴼⵔⵉⴷⵓ ⴱⴰⵜⵛⵉⵏⵓ ( 1922 - 2005 ) ⵍⵍⵉ ⵢⵉⴳⴰⵏ ⵙⴳ ⵜⵎⴰⵣⵉⵔⵜ ⵏ ⵟⵟⴰⵍⵢⴰⵏ ⴷ ⴰⵡⴷ ⵉⵏⵏⴰⵙ ⵔⵓⵣ ⵊⵉⵎⵙ ⵊⵉⵍⴰⵍⴷⵉ/ⵔⵓⵣⵉⵏⴰ ⵊⵉⵔⴰⵔⴷⵉ (1919-1962)  ⵍⵍⵉ ⵢⵉⴳⴰⵏ ⵙⴳ ⵟⵟⴰⵍⵢⴰⵏ ⴳ  ⵜⵎⴰⵣⵉⵔⵜ ⴽⵓⵔⵍⵉⵡⴰⵏ ⵖ ⵚⵉⵇⵉⵍⵢⴰ , ⵎⴰⵛⵛ ⵣⵓⵡⴳⵏ ⵙ ⵎⵉⵔⵉⴽⴰⵏ ⴷⴷⵔⵏ ⵖⵉⵏ ⵜⵓⴷⵔⵜ ⵏⵏⵙ . ⴳ ⵎⵥⵥⵉ  ⵏ ⵡⴰⵍ ⴱⴰⵜⵛⵉⵏⵓ ⵉⵏⴳⴰⵔⴰ ⴱⴰⴱⴰⵙ ⴷ ⵉⵏⵏⴰⵙ  , ⴷ ⵉⵏⴽⵔ ⴷ ⵏⵉⵜ ⴷⴰⵔ ⵉⵏⵏⴰⵙ ⴷ ⵏⴰⵏⵏⴰⵙ /ⵊⴷⴷⴰⵙ ⴳ ⵓⴹⵡⵡⴰⵕ ⵏ ⴱⵔⵓⵏⴽⵙ. ⴷ ⵉⵏⵏⴰⵙ, ⴰⴷ ⵏⵏ ⴳⵉⵙ ⵉⴽⵔⵣⵏ ⵜⴰⵢⵔⵉ ⵏ ⵙⵙⵉⵏⵉⵎⴰ , ⴰⵛⴽⵓ ⵜⴽⴽⴰ ⵜⵜ ⵉⵏⵏ ⴰⵔ ⴷⵉⵙ ⵜⵜⵎⵓⵏⴰ ⵙ ⵙⵙⵉⵏⵉⵎⴰ ⴷ ⵓⵍⴰ ⴰⴷ ⵉⵥⵕ ⵍⴰⴼⵍⴰⵎ , ⴷ ⵉⴽⴽⴰ ⵜ ⵉⵏⵏ ⴰⵔ ⴽⵓⵍⵍⵓ ⵉⵙⵙⴼⵔⴰⵖ ⴷ ⴰⵔ ⵉⵙⵎⴷⵢⴰ ⴽⵔⴰⵢⴳⴰⵜⵜ ⵏ ⵜⵏⵉⵎⵓⵔⵉⵏ ⵜⵉⵣⵉ ⵍⵍⵉ ⴷ ⵉⵜⵜⵓⵔⵔⵉ ⵙ ⵜⴳⵎⵎⵉ . ⴷ ⵓⵢⴰⵏⵏ ⵢⵓⵊⵊⴰ ⵜ ⴰⴷ ⴷⴰⵔⵙ ⵉⵍⵉ ⵓⵏⵏⵖⵣⵍ ⵏ  ⵓⵙⵎⴷⵢⴰ ⵙⴳ ⵎⵥⵥⵉ ⵏⵏⵙ . 

 ⵜⴰⵡⴰⴷⴰ ⵏⵏⵙ ⵜⴰⵙⵎⴷⵢⴰⵏⵜ  
ⵜⵙⵙⵏⵜⵉ ⵜⵡⴰⴷⴰ ⵏⵏⵙ ⴳ ⵉⴷ ⵚⴹⵉⵎⵔⴰⵡ , ⵜⵉⵣⵉ ⵍⵍⵉ ⵢⴰⵇⵇⵔⴰ ⴰⵙⵎⴷⵢⴰ ⴳ ⵓⵎⵣⴳⵓⵏ ⵏ ⵍⵉ ⵙⵜⵔⴰⵙⴱⵔⴳ ( lee Strasberg's Actors studio ) , ⴰⴽⵓⴷ ⴰⵏⵏ ⵉⵙⴽⵔ ⵜⵓⴳⴷⵜ ⵏ ⵜⵎⵣⴳⵓⵏⵉⵏ  ⴷ ⵉⴼⵉⵍⵎⵏ ⵉⵇⵓⴹⴰⴹⵏ . ⴳ ⵓⵙⴳⴳⵯⴰⵙ ⵏ 1969 ⵢⵓⵎⴰⵏ ⴷ ⴰⵍ ⴱⴰⵜⵛⵉⵏⵓ ⴳ ⵜⵉⴽⴽⵍⵜ ⵏⵏⵙ ⵉⵣⵡⴰⵔⵏ ⴳ ⵍⴼⵉⵍⵎ ⵏ ⴰⵏⴰ ⵏⴰⵜⴰⵍⵉ / ( me natalie ) , ⴷ ⵢⵓⵔⴰⵔ ⴳⵉⵙ ⵢⴰⵜ ⵜⵎⵙⴽⴰⵔⵜ ⵉⵎⵥⵥⵉⵏ , ⵎⴰⵛⵛ ⴳ ⵍⴼⵉⵍⵎ ⵏ ⴰⴱⵀⴹ ⴳ ⵏⵉⴷⵍ ⴱⴰⵔⴽ ( the panic in needle park ) ⴳ ⵓⵙⴳⴳⵯⴰⵙ ⵏ 1971 , ⵍⵍⵉ ⴳ ⵉⵙⴱⴱⵓⵇⵇⵉ ⵜⴰⵎⴼⴽⵉⵜ ⵏⵏⵙ . ⵜⴰⵎⵙⴽⵉⵔⵜ ⵜⴰⴷⵜⵜⴰⵏⵜ ⵏⵏⵙ ⵍⵍⵉ ⴳⵉⵙ ⵉⵙⴽⵔⵏ ⵉⵜⵔⵉ ⴰⵎⴰⴹⵍⴰⵏ  , ⵉⴳⴰ ⵜ ⴳ ⵍⴼⵉⵍⵎ ⵏ ⴰⵎⴰⵍⵡⴰⵢ ⴰⵏⵉⵎⴰⵏ/ⴰⵎⴰⵔⴰⵡⴰ ⴰⵏⵉⵎⴰⵏ/ⵍⵄⴰⵕⵕⴰⴱ ( the godfather ) ⴳ ⵓⵙⴳⴳⵯⴰⵙ ⵏ  1972 ⴷ ⵢⵓⵔⴰⵔ ⴳⵉⵙ ⵜⴰⵎⵙⴽⵉⵔⵜ ⵏ ⵎⴰⵢⴽⵍ ⴽⵓⵔⵍⵉⵡⴰⵏ ⵉ  ⵓⵎⵙⵙⵓⴼⵖ ⴼⵔⴰⵏⵙⵉⵙ ⴼⵓⵔⴷ ⴽⵓⴱⵍⴰ . ⴹⴰⵕⵜ ⵏ ⵓⵎⵓⵔⵙ ⵏ ⵍⴼⵉⵍⵎ  ⴰⵎⵍⵡⴰⵢ ⴰⵏⵉⵎⴰⵏ (the  godfather) , ⴰⵔ ⴷ ⵉⵜⵜⵓⵎⴰⵏ ⴰⵍ ⴱⴰⵜⵛⵉⵏⵓ ⴳ ⵜⵓⴳⵜⵜ ⵏ ⵍⴰⴼⵍⴰⵎ ⵉⵎⵓⵔⵙⵏ , ⵙⵍⴰⵡⴰⵏ ⴰⴽⴽⵯ "ⴰⴳⵣⵣⵓⵎ ⵡⵉⵙ ⵙⵉⵏ ⵏ ⵍⴼⵉⵍⵎ ⵏ ⵓⵎⵍⵡⴰⵢ ⴰⵏⵉⵎⴰⵏ "  ⴷ ⵙⴽⴰⵔⴼⵉⴽⵙ ( scarface ) ⴳ ⵓⵙⴳⴳⵯⴰⵙ ⵏ 1983 , ⴷ ⵓⴱⵔⵉⴷ ⵏ ⴽⴰⵔⵍⵉⵜⵓ ( Carlitos's Way ) ⴳ ⵓⵙⴳⴳⵯⴰⵙ ⵏ 1993 . ⴷ ⴽⵉⴳⴰⵏ ⵏ ⵉⴳⵉⵜⵏ ⵢⴰⴹⵏⵉⵏ ⵍⵍⵉ ⵙ ⵉⵖⵣⴰ ⴰⵙⵙⴰⵖ ⵏⵏⵙ ⴳ ⵓⵎⵣⵔⵓⵢ ⵏ ⵙⵙⵉⵏⵉⵎⴰ ⴷ ⵍⴰⴼⵍⴰⵎ . 

 ⵜⵓⴷⵔⵜ ⵏⵏⵙ ⵜⴰⵡⵔⵉⴽⴰⵏⵜ/ⵏ ⵜⵉⵡⵡⵓⵔⴽⴰ 
ⵓⵔ ⵉⵜⴰⵀⵍ ⴰⴽⴽⵯ ⴰⵍ ⴱⴰⵜⵛⵉⵏⵓ ⵙ ⵓⵏⵓⵖ ⴰⵎⴰⴷⴷⵓⴷ , ⵎⴰⵛⵛ ⵍⵍⴰⵏ ⴷⴰⵔⵙ ⴽⵕⴰⴹ ⵡⴰⵔⵔⴰⵡⵏ , ⵜⴰⵍⵍⵉ ⴳⵉⵙⵏ ⵉⵎⵇⵇⵓⵔⵏ ⵊⵓⵍⵉ ⵎⴰⵔⵉ ( 1989 ⴰ ⴳ ⵜⵍⵓⵍ ) ⴷ ⵢⵓⵔⵓ ⵜⵜ ⴷ ⵜⵙⵍⵖⵎⴰⵢⵜ ⵏ ⵓⵙⵎⴷⵢⴰ ⵊⴰⵏ ⵜⴰⵔⴰⵏⵜ , ⴷ ⵉⵍⵍⴰ ⴷⴰⵔⵙ ⴰⵡⴷ ⵢⴰⵏ ⵙⵉⵏ ⵡⴰⴽⵏⵉⵡⵏ ⵢⴰⵏ ⵉⴳⴰ ⵙ ⵡⴰⵙⵙⴰⵖ ⴰⵏⵟⵓⵏ ⵜⵜⵊⵉⵎⵙ  ⴷ ⵢⴰⵜ ⵜⴳⴰ ⵓⵍⵉⵍⴼⵢⴰ ⵔⵓⵣ  ( ⵍⵓⵍⵏ ⴳ 25 ⵉⵏⵏⴰⵢⵔ 2001 ) , ⵢⵓⵔⵓ ⵜⵏ ⴷ ⵜⵙⵎⴷⴰⵢⵜ ⴱⵉⴼⵉⵔⵍⵉ ⴷⵉ ⴰⵏⵊⵉⵍⵓ , ⵍⵍⵉ ⴳ ⴷⵉⵙ ⵉⵍⵍⴰ ⵙⴳ 1996 ⴰⵔ 2003 . ⴷ ⵓⵍⴰ  ⵜⴰⵎⴷⴷⴰⴽⴽⵯⵍⵜ ⵏⵏⵙ ⴳ ⵍⴼⵉⵍⵎ " ⴰⵎⴰⵔⴰⵡ ⴰⵏⵉⵎⴰⵏ " ⵍⵍⵉ ⵉⴳⴰⵏ ⵙ ⵡⴰⵙⵙⴰⵖ ⴽⵉⵜⵓⵏ ⴷ ⵓⵍⴰ ⵜⵓⴳⵜⵜ ⵏ ⵉⵎⵢⴰⵙⵙⴰⵜⵏ ⴷ ⴽⵔⴰ ⵏ ⵜⵙⵎⴷⵢⴰⵜⵉⵏ ⵢⴰⴹⵏ ⵎⴰⵛⵛ ⵓⵔ ⵙⵎⴷⵏⵜ . ⴳ ⵓⵙⴳⴳⵯⴰⵙ ⵏ 2023  ⵢⵓⵔⵓ ⴷ ⵜⵙⵎⴷⵢⴰⵜ ⵜⴰⴽⵡⵉⵜⵉⵜ ⵏⵓⵕ ⵍⴼⴰⵍⵍⴰⵃ ⵢⴰⵏ ⵓⴼⵔⵓⵅ ⵎⴰⵛⵛ ⵏⴳⴰⵔⴰⵏ ⵏⵜⵜⴰⵜ ⴷⵉⵙ, ⴷ ⵜⵙⴽⵔ ⴰⵙⵓⵜⵔ ⴰⴱⴰⵛ ⴰⴷ ⵜⴰⵎⵥ ⵜⴰⵙⴷⴰⵍⵜ ⵏ ⵉⵡⵉⵙ ⵕⵓⵎⴰⵏ  ⴱⴰⵜⵛⵉⵏⵓ ⵍⵍⵉ ⴷⴰⵔ ⵉⵍⵍⴰ ⴽⵕⴰⴹ ⵡⴰⵢⵢⵓⵔⵏ ⵜⵉⵣⵉ ⵢⴰⵏⵏ . 

 ⵜⵉⵙⵎⵖⵓⵔⵉⵏ ⴷ ⵉⵙⵙⵎⵖⵓⵔⵏ ⵉⵅⴰⵜⴰⵔⵏ 
ⵉⵜⵜⵎⵏⴽⴷ ⵉ ⵓⴳⴳⴰⵔ ⵏ 125 ⵏ ⵜⵙⵎⵖⵓⵔⵜ  ⴷ ⵢⵓⵎⵥ ⵓⴳⴳⴰⵔ ⵏ 50 ⵏ ⵜⵙⵎⵖⵓⵔⵜ . 

ⵙⴳ ⵜⵉⵍⵍⵉ ⵉⵙⵜⴰⵡⵀⵎⵎⴰⵏⵉⵏ : 

• ⵜⴰⵙⵎⵖⵓⵔⵜ ⵏ ⵓⵙⴽⴰⵔ ( ⴼ ⵍⴼⵉⵍⵎ ⵏ Scent of a woman ) ⴰⵙⴳⴳⵯⴰⵙ ⵏ 1993  . ⵢⵓⵎⵥ ⵜⵜ ⵢⴰⵜ ⵜⵡⴰⵍⵜ ⴷ ⵉⴳⴰ ⵙⴳ ⵉⵎⵏⴽⴰⴷⵏ ⵏⵏⵙ 9 ⵜⵡⴰⵍ . 

• ⵜⴰⵙⵎⵖⵓⵔⵜ ⵏ ⴳⵓⵍⴹⵏ ⴳⵍⵓⴱ : ⵢⵓⵎⵥ ⵜⵜ 4 ⵜⵉⴽⴽⴰⵍ. 

• ⵜⴰⵙⵎⵖⵓⵔⵜ ⵏ ⵙⵉⵙⵉⵍ ⴱⵉ ⴷⵉⵎⵉⵍ ⵜⴰⵏⵓⴼⵍⴰⵢⵜ ⵅⴼ ⴽⵓⵍⵍⵓ ⵉⴳⵉⵜⵏ ⵏⵏⵙ . 

• ⵜⴰⵙⵎⵖⵓⵔⵜ ⵏ ⵉⵎⵉ : ⵢⵓⵎⵥ ⵜⵜ ⵙⵏⴰⵜ ⵜⵡⴰⵍ 2004 , 2010 ⴷ ⵉⴳⴰ  ⵙⴳ ⵉⵎⵏⴽⴰⴷⵏ ⵏⵏⵙ ⴰⵙⴳⴳⵯⴰⵙ ⵏ 2013 ⴼ ⵍⴼⵉⵍⵎ ⴰⵙⵉⵏⵉⵎⴰⵢⵉ ⵏⵏⵙ ⴼⵉⵍ ⵙⴱⵉⴽⵜⵓⵔ. 

•  ⵜⴰⵙⵎⵖⵓⵔⵜ ⵏ ⴱⴰⴼⵜⴰ : ⵢⵓⵎⵥ ⵜⵜ ⵢⴰⵜ ⵜⵡⴰⵍⵜ ⵙⴳ 5 ⵜⵎⵏⴽⴰⴷ , ⴷ ⵢⵓⵎⵥ ⵜⵜ ⴼ ⵍⴼⵉⵍⵎ ⵏⵏⵙ " ⴰⵎⴰⵍⵡⴰⵢ ⴰⵏⵉⵎⴰⵏ ( the Godfather ) ⴳ ⵓⵙⴳⴳⵯⴰⵙⵏ 1976 . 

• ⵜⴰⵙⵎⵖⵓⵔⵜ ⵏ ⵜⵓⵏⵉ : ⵢⵓⵎⵥ ⵜⵜ 1969 .1977 .ⵜⵉⵙⵎⵖⵓⵔⵉⵏ ⵏ ⴰⵍ ⴱⴰⵜⵛⵉⵏⵓ 

 ⵉⴳⵉⵜⵏ ⵏⵏⵙ 
ⵔⴰ ⴷ ⵖⵉⴷ ⵏⴳ ⴽⵔⴰ ⴳ ⵉⴳⵉⵜⵏ ⵏⵏⵙ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ : 

• ⴰⴱⵀⴹ ⴳ ⵏⵉⴷⵍ ⴱⴰⵔⴽ ( the panic in needle park ) 1971 . 

• ⴰⵎⴰⵍⵡⴰⵢ ⴰⵏⵉⵎⴰⵏ ( the Godfather ) 1972 .ⵍⴼⵉⵍⵎ ⵏ THE GODFATHER 
• ⵙⵉⵔⴱⵉⴽⵓ ( serpico ) 1973 . 

• ⴰⵡⵓⴼ ( scarecrow ) 1973 . 

• ⴰⵎⴰⵍⵡⴰⵢ ⴰⵏⵉⵎⴰⵏ ⴰⴳⵣⵣⵓⵎ ⵡⵉⵙ ⵙⵉⵏ ( the Godfhater part 2 ) 1974 . 

• ⴷⴰⵜ ⵏ ⵜⵉⵣⵡⴰⵔⵏⵉⵏ ⵉⵔⵖⴰⵏ ( dog day afternoon  ) 1975 . 

• ⴷ ⵜⴰⵣⵔⴼⵜ ⵉ ⵎⴰⵕⵕⴰ ( And justice for all ) 1979 . 

• ⵓⴷⵎ ⴱⵓ ⵓⵣⵎⵓⵍ ( Scarface ) 1983 . 

• ⵜⵓⵊⵊⵓⵜ ⵏ ⵜⵎⵖⴰⵔⵜ ( Scent of a woman ) 1992 . 

• ⴰⴱⵔⵉⴷ ⵏ ⴽⴰⵔⵍⵉⵜⵓ ( Carlito's way ) 1993. 

• ⵜⵉⵔⵖⵉ ( heat ) 1995 . 

• ⴰⵎⵙⵜⴰⵏ ⵏ ⵉⴱⵍⵉⵙ/ⵓⴷⴰⵢⵎⵓⵏ ( The devil's Advocate ) 1997 . 

• ⴷⵓⵏⵉ ⴱⵔⴰⵙⴽⵓ ( donnie brasco ) 1997 . 

• ⴰⵏⵎⴰⵔⵉⴹⵚ/ⵡⴰⵔⵉⴹⵚ ( insomnia )  2002  . 

• ⵜⴰⵎⵏⵙⴰⵢⵜ/ⵉⵏⵣⵡⵉⵜⵏ ( the Ritual ) 2025 .ⵍⴰⴼⵍⴰⵎ ⵏ ⴰⵍ ⴱⴰⵜⵛⵉⵏⵓ 

 ⵉⵡⵏⵏⴰⵏ ⵏⵏⵙ 
• ⴽⵢⵢ ⴰⴷ ⵉⵙⵜⴰⵢⵏ ⴳ ⵜⵓⴷⵔⵜ ⴳⵔ ⴰⴷ  ⵜⴻⵜⵜⴳⴰⴷ  ⴰⵎⴹⵥⵓⵏ ⵏⵖ ⴷ ⴰⵎⵍⴽⵓⴽ , ⴽⵢⵢ ⴰⴷ ⵉⴳⴰⵏ ⴱⴰⴱ ⵏ ⵜⴰⵖⵜⴰⵙⵜ . 

• ⴽⵔⴰ ⴳ ⵎⵉⴷⴷⵏ ⵓⵊⵊⴰⵏ ⴳⵉⵜⵉ ⵢⴰⵜ ⵜⵔⵉⵎⵜ, ⵍⵍⵉ ⵢⵉ ⵉⵙⵙⵍⵎⴷⵏ  ⵎⴰⵏⵉⴽ ⵙ ⵔⴰ ⴷ ⴰⵏⴼⵖ ⵉ ⵣⵓⵏ ⴷ ⴰⵏⴰⵡ ⵏⵏⵙⵏ ⴳ ⵢⵉⵎⴰⵍ . 
• ⵉⴳ ⵜⵔⵉⴷ ⴰⴷ ⵜⵜⴰⵢⵍⴰⵍⴷ ⴷ ⵜⵎⴷⴷⵉⵡⵉⵏ , ⴰⴷ ⵓⵔ ⵜⵜⴳⴰⵡⴰⵔⴷ ⴷ ⵉⴳⴰⵢⵡⴰⵔⵏ . 

• ⵙⵙⴼⵍⴷ ⴷⴰⵔⵉ ⴷ ⴰⴷ ⴼⵍⵍⴰ ⵓⵔ ⵜⵙⵍⵍⴰⴷ , ⴰⵜⵉ ⵡⵉⵍⵍⵉ ⴷⴰⵔ ⵉⵄⵣⵣⴰ ⵓⵙⵏⴰⵢ ⴳⴳⵓⵜⵏ ⴷ ⵉⵎⵍⵍⵓⴳⴰ ⴳⴰⵏ ⴰⴽⴽⵯ ⴽⴰⴷⴰ . 

• ⴰⴷ ⵓⵔ ⵜⵍⵍⵉⴷ ⵙ ⵡⴰⵜⵉⴳ ⵏⵏⴽ ⴳ ⵡⴰⵍⵍⵏ ⵏ ⵎⵉⴷⴷⵏ , ⵀⴰⵜ ⴽⵔⴰ ⵏ ⵡⴰⵍⵍⵏ ⵓⵔ ⴷⴰ ⵜⵜⴽⵜⵓⵔⵏⵜ ⴰⴱⵍⴰ ⵙ ⵓⴽⴹⵕⵓⵕ/ ⵡⴰⴽⴰⵍ .ⵜⵉⵏⵏⴰⵢⵉⵏ ⵏ ⴰⵍ ⴱⴰⵜⵛⵉⵏⵓ

 ⵥⵕ ⵓⴳⴳⴰⵔ 

 ⵎⴰⵢⴽⵍ ⵙⴽⵓⴼⵉⵍⴷ
 ⵙⵙⵉⵏⵉⵎⴰ
 ⵉⴼⵉⵍⵎⵏ
 ⵓⵙⴽⴰⵔ (ⵜⴰⵙⵎⵖⵓⵔⵜ)
 ⵟⴰⵍⵢⴰⵏ
 ⵎⵉⵔⵉⴽⴰⵏ

 ⵉⵙⴰⵖⵓⵍⵏ